  Майя Бывальцева 15-тӥ толсуре Удмуртиысь Кун Кенешлэн 29-тӥ сессиезлэн кыкетӥ кенешоназ элькун парламентлэн ёзсӧзнэтаз (структураяз) воштонъёс пыртӥзы. Депутатъёс физкультурая, спортъя но егитъёсын ужанъя ялан ужась ӧри кылдытон сярысь пумкылъян кутӥзы, соин тодмо биатлонист, Буммашевской быръён округъя депутат Иван Черезов кивалтоз. Со сярысь улосвыл тӧролэн но кивалтэтлэн пресс-службазы ивортӥз. Иван Черезовлэсь кандидатуразэ улосвыл парламентлэн тӧроез Владимир Невоструев ӵектӥз. Со понна 48 депутатъёс куразэс сётӥзы, ньылез пумит вал.   Котькуд ужын, уката ик кат кылдытонын, командаен ужан туж кулэ шуыса малпасько. Куке ӵошен одӥг ужпум доры мынӥськод – со одно ик быдэстэмын луоз. Егитъёсын ужан, физкультура но спорт удысын катрадлыкез умоятонын огкылысь но пайдалыко ужан понна мон вань кужымме сёто Иван Черезов, Удмуртилэн Кун Кенешысьтыз депутат Со пусйиз, Кун Кенешысь ялан ужась ӧрилы кивалтӥсе сое ӵектон бадӟым дан но кылкутон. Аслаз ужаз со федерал ёзъёсын – Россиысь спортъя министерствоен, Олимпи комитетэн, Кун Думаен – кусыпъёссэ пайдаен кутыны малпа, со элькунысь спортэз но физкультураез азинтонъя ужез кужмоятыны луонлык сётоз. Со сяна, выль ӧрилэн азинлыко ӧръёсын пӧлын волонтёрствоез но егитъёсын оглом ужанэз азинтон луо. Тодэ вайытом, Иван Черезов – биатлонъя дуннелэн куинь полэс чемпионэз, Олимпи шудонъёсын эстафетаосын кык пол призёр, Дуннелэн кубокез понна вожвылъяськонъёслэн люкетъёсаз трос пол вормись, Россиысь спортъя дано мастер. Со Удмуртиысь биатлонъя федерацилэн кивалтӥсез, Россиысь биатлонистъёслэн огазеяськонзылэн правлениезлэн ёзчиез луэ. 2016-тӥ арын ӧнерлыко спортысь кошкемез бере «Калашников» концернын нимысьтыз ӵектосъёсъя кивалтӥсь луыса ужаз. Со сяна, Интыысь кичӧлтонъёслы юрттонъя «Сообщество» фондын но Удмуртиысь мер платын бадӟым мер уженыз тодмо.  Тегъёс: Политика Ижкар Удмуртия ИванЧерезов КунКенеш  